
DR.30.6.2005 61 
 

Tuan Yang di-Pertua, akta bagi mengawal selia usaha industri takaful adalah Akta 
Takaful 1984.  Antara usaha yang diambil bagi mengembangkan industri takaful dan 
meletakkan Malaysia sebagai negara induk merangkumi menggalakkan pengendali takaful 
sedia ada untuk menjalankan operasi di luar negara melalui pegangan ekuiti dalam syarikat 
takaful asing, memposisikan Malaysia sebagai pusat pendidikan Islam antarabangsa. 

 Tuan Yang di-Pertua, Yang Berhormat bagi Kudat dan Kuala Kerai, ini soalan.  
Adakah skim kelompok insurans pelajar sekolah melindungi mangsa gengsterisme dan jika 
seorang murid sekolah dilanggar oleh kereta yang tidak ada perlindungan motor insurans, 
siapakah yang menanggung kos perubatannya? 

 Tuan Yang di-Pertua, skim kelompok insurans bagi semua pelajar sekolah 
kerajaan memberi perlindungan personal accident yang memberi pampasan dalam kes 
kecederaan, kematian ataupun kematian pelajar sekolah.    

[Timbalan Yang di-Pertua (Datuk Lim Si Cheng) mempengerusikan Mesyuarat] 

Kecederaan atau kematian akibat gengsterisme adalah dilindungi di bawah skim ini 
dengan syarat mangsa berkenaan bukan penyebab kepada serangan tersebut.  Mangsa 
kemalangan yang diakibatkan oleh kenderaan tanpa perlindungan insurans motor akan di 
bayar pampasan oleh biro penanggung insurans motor yang ditubuhkan dan dibiayai oleh 
industri insurans.   

Tuan Yang di-Pertua, Yang Berhormat bagi Pasir Mas, Kudat dan juga Bentong 
bertanya tentang bagaimana........ 

Ir. Haji Hamim bin Samuri:  [Bangun] 

 Timbalan Yang di-Pertua [Datuk Lim Si Cheng]:  Yang Berhormat, Yang 
Berhormat Ledang, bangun. 

Dato’ Seri. Dr. Hilmi bin Yahaya:  Sila. 

Ir. Haji Hamim bin Samuri:  Terima kasih Tuan Yang di-Pertua dan terima kasih 
Setiausaha Parlimen.  Tentang insurans kepada pelajar-pelajar sekolah, insurans kelompok 
ini, saya mendapat aduan iaitu apabila seseorang pelajar atau murid mengalami 
kemalangan mereka hendak claim dengan insurans Takaful iaitu insurans berkelompok 
tetapi pihak insurans telah pun memberikan alasan bahawa nama murid yang kemalangan 
tidak ada dalam senarai pelajar-pelajar ataupun murid-murid yang dilindungi insurans.   

Adakah dasar insurans takaful ataupun insurans lain memestikan bahawa 
walaupun insurans itu adalah insurans berkelompok tetapi nama murid-murid atau pelajar-
pelajar mesti ada di dalam senarai mereka.  Sekian, terima kasih. 

Dato’ Seri. Dr. Hilmi bin Yahaya:  Tuan Yang di-Pertua, yang saya tahu apabila 
ataupun maksud insurans berkelompok maknanya kumpulan tersebutlah, jadi saya tidak 
boleh hendak jawab sekarang ini, sama ada perlu ada.  Ini peraturan, saya tidak tahu 
hendak jawab, saya tidak berani hendak beri komitmen tentang perkara ini, sama ada perlu 
ada nama pelajar berkenaan dalam insurans berkelompok itu sebelum pelajar itu mendapat 
pampasan.   Ini saya tidak berani hendak memberi jaminan, ini peraturan dan saya, Insya-
Allah, akan semak perkara ini.  

 Tuan Yang di-Pertua, bagaimanakah cara untuk meningkatkan tahap penembusan 
pasaran industri takaful?  Ini soalan yang diajukan oleh Yang Berhormat bagi Pasir Mas, 
Kudat dan juga Bentong.  Tuan Yang di-Pertua, terdapat beberapa inisiatif yang diambil 
bagi memperkukuhkan kapasiti mengendali takaful dalam meluaskan pasaran perniagaan; 

(i) mengeluarkan sehingga empat lesen takaful yang baru kepada 
pemohon yang mempunyai kedudukan kewangan yang kukuh, 
sebaik-baiknya mempunyai pengalaman dalam perniagaan 
perbankan Islam dan Takaful;   

(ii) mempertingkatkan modal share berbayar pengendali Takaful 
kepada 100 juta ringgit; 



Tuan Yang di-Pertua, akta bagi mengawal selia usaha industri takaful adalah Akta Takaful 1984. Antara usaha yang diambil bagi mengembangkan industri takaful dan meletakkan Malaysia sebagai negara induk merangkumi menggalakkan pengendali takaful sedia ada untuk menjalankan operasi di luar negara melalui pegangan ekuiti dalam syarikat takaful asing, memposisikan Malaysia sebagai pusat pendidikan Islam antarabangsa. Tuan Yang di-Pertua, Yang Berhormat bagi Kudat dan Kuala Kerai, ini soalan. Adakah skim kelompok insurans pelajar sekolah melindungi mangsa gengsterisme dan jika seorang murid sekolah dilanggar oleh kereta yang tidak ada perlindungan motor insurans, siapakah yang menanggung kos perubatannya?. Tuan Yang di-Pertua, skim kelompok insurans bagi semua pelajar sekolah kerajaan memberi perlindungan personal accident yang memberi pampasan dalam kes kecederaan, kematian ataupun kematian pelajar sekolah. [Timbalan Yang di-Pertua (Datuk Lim Si Cheng) mempengerusikan Mesyuarat]. Kecederaan atau kematian akibat gengsterisme adalah dilindungi di bawah skim ini dengan syarat mangsa berkenaan bukan penyebab kepada serangan tersebut. Mangsa kemalangan yang diakibatkan oleh kenderaan tanpa perlindungan insurans motor akan di bayar pampasan oleh biro penanggung insurans motor yang ditubuhkan dan dibiayai oleh industri insurans. Tuan Yang di-Pertua, Yang Berhormat bagi Pasir Mas, Kudat dan juga Bentong bertanya tentang bagaimana........ Ir. Haji Hamim bin Samuri: [Bangun]. Timbalan Yang di-Pertua [Datuk Lim Si Cheng]: Yang Berhormat, Yang Berhormat Ledang, bangun. Dato' Seri. Dr. Hilmi bin Yahaya: Sila. Ir. Haji Hamim bin Samuri: Terima kasih Tuan Yang di-Pertua dan terima kasih Setiausaha Parlimen. Tentang insurans kepada pelajar-pelajar sekolah, insurans kelompok ini, saya mendapat aduan iaitu apabila seseorang pelajar atau murid mengalami kemalangan mereka hendak claim dengan insurans Takaful iaitu insurans berkelompok tetapi pihak insurans telah pun memberikan alasan bahawa nama murid yang kemalangan tidak ada dalam senarai pelajar-pelajar ataupun murid-murid yang dilindungi insurans. Adakah dasar insurans takaful ataupun insurans lain memestikan bahawa walaupun insurans itu adalah insurans berkelompok tetapi nama murid-murid atau pelajar- pelajar mesti ada di dalam senarai mereka. Sekian, terima kasih. Dato' Seri. Dr. Hilmi bin Yahaya: Tuan Yang di-Pertua, yang saya tahu apabila ataupun maksud insurans berkelompok maknanya kumpulan tersebutlah, jadi saya tidak boleh hendak jawab sekarang ini, sama ada perlu ada. Ini peraturan, saya tidak tahu hendak jawab, saya tidak berani hendak beri komitmen tentang perkara ini, sama ada perlu ada nama pelajar berkenaan dalam insurans berkelompok itu sebelum pelajar itu mendapat pampasan. Ini saya tidak berani hendak memberi jaminan, ini peraturan dan saya, Insya- Allah, akan semak perkara ini. Tuan Yang di-Pertua, bagaimanakah cara untuk meningkatkan tahap penembusan pasaran industri takaful? Ini soalan yang diajukan oleh Yang Berhormat bagi Pasir Mas, Kudat dan juga Bentong. Tuan Yang di-Pertua, terdapat beberapa inisiatif yang diambil bagi memperkukuhkan kapasiti mengendali takaful dalam meluaskan pasaran perniagaan; (i) mengeluarkan sehingga empat lesen takaful yang baru kepada pemohon yang mempunyai kedudukan kewangan yang kukuh, sebaik-baiknya mempunyai pengalaman dalam perniagaan perbankan Islam dan Takaful; (ii) mempertingkatkan modal share berbayar pengendali Takaful kepada 100 juta ringgit;